runetrust/blame-folketinget-dk huggingface dataset:
Ammar Ali (M), 2026-01-15:
Det kan jeg sige meget klart.
Det gør vi ikke.
Det kan godt være, at Dansk Folkeparti og hr. Nick Zimmermann, som flere gange har sagt, at der er tale om snyd og humbug og alt muligt andet, mener det.
Men det kan vi jo ikke konstatere, det ved vi ingenting om.
Det, der er vigtigt for os, er, at vi ikke mistænkeliggør en bestemt befolkningsgruppe eller andre.
Det er vigtigt, at vi også som et led i den her aftale har lavet en undersøgelse, som skal være med til at belyse, om der er nogle forhold, som kan forklare den overrepræsentation, der er af ikkevestlige indvandrere på førtidspension, og hvordan vi fremadrettet så kan imødekomme de udfordringer på en ansvarlig måde til gavn for både den enkelte, men også hele samfundet.
Så er det måske også vigtigt for mig at få sagt, at hos Moderaterne har vi fuld tillid til den faglighed, der ligger til grund for tildelingen af førtidspension, og vi kan ikke være med til at mistænkeliggøre hverken kommunale medarbejdere, lærere eller andre fagprofessionelle.
Nick Zimmermann (DF), 2026-01-15:
Så man er i Moderaterne overhovedet ikke bekymret for og har ikke den fjerneste mistanke, overhovedet, om, at der foregår noget som helst svindel og humbug eller snyd og bedrag enten i mødet, hvor ikkevestlige indvandrere kommer ind på socialrådgiverkontoret, eller i det møde, hvor der kan opstå et eller andet kulturelt, religiøst fællesskab uden for socialrådgiverkontoret.
Det har jeg forstået.
Frederik Vad (S), 2026-01-15:
Jeg fulgte talen ude fra min spisepause.
Ordføreren sagde i sin tale, at hun kender mange eller har talt med folk, som er vrede over, at andre får Arnepension.
Det sagde hun i sin tale.
Når man tænker på, at man jo, som det er i dag, skal have arbejdet, fra man var et stort barn i nogle ret hårde job – det er en ret forholdsvis lav ydelse, man egentlig får i Arnepension, og det er for 90 procents vedkommende faglærte/ufaglærte, der bruger den – hvad er det så for nogle mennesker fru Dina Raabjerg kender, som er vrede over, at andre får Arnepension?
Dina Raabjerg (KF), 2026-01-15:
Tak for det.
Jeg mener godt, man kan føre en stram udlændingepolitik og stadig væk have en sober retorik om det.
Jeg vil godt give ordføreren ret.
Jeg er også meget bekymret, når det gælder efterkommere, og noget af det, jeg sagde i min tale, var faktisk, at blandt efterkommere fra ikkevestlige lande er der siden 2019, hvor Mette Frederiksen kom til, og til i dag sket en stigning på 127 pct. Og det er ikke kun på førtidspensionsområdet; det er sådan set også på kontanthjælpsområdet, sygedagpengeområdet og dagpengeområdet, at der er sket en markant stigning for ikkevestlige efterkommere.
Nick Zimmermann (DF), 2026-01-15:
Jeg vil i hvert fald for mit eget vedkommende sige, at jeg hørte efter under talen – det synes jeg sådan set er det mindste jeg kan gøre, når det er min egen forespørgselsdebat.
Når det så er sagt, vil jeg sige, at det jo også er et massivt svigt af børnene til de her mange ikkevestlige indvandrere, som har fået en førtidspension.
Jeg mener jo sådan set, at når man tildeler så mange førtidspensioner til indvandrere og udlændinge, som jo set med mine øjne sagtens kan arbejde, men hvor dovenskab for manges vedkommende er den største hindring for at gøre det, så sker der netop det, at man viser sin børn, at man godt kan være her i Danmark og bo i vores samfund og bare sove længe, gå i basaren og hygge sig for danskernes penge.
Det er også et forkert budskab, man ligesom sender videre til børnene.
Dina Raabjerg (KF), 2026-01-15:
Jeg hørte ikke et spørgsmål, men en tilkendegivelse af, at jeg havde holdt en god tale, og det er jeg faktisk glad for at ordføreren siger, for der var faktisk ikke ret mange, der hørte efter.
De havde travlt med at sidde og snakke med hinanden.
Det er selvfølgelig lidt irriterende, når man ellers har en rigtig god dialog.
Min pointe er, at vi har nogle ubalancer her, og hvis ikke vi tager det alvorligt og finder ud af, hvad der er galt, kan vi heller ikke gøre noget ved det.
Det er vigtigt, at vi i Danmark har et stærkt førtidspensionssystem til dem, som vitterlig ikke kan andet, og hvis vi mister opbakningen til den ordning, så kan jeg godt være bange for, hvad der vil ske for rigtig syge mennesker og for hele samfundskontrakten.
Nick Zimmermann (DF), 2026-01-15:
Jeg vil sådan set sige tak for en supergod tale.
Jeg er jo langt hen ad vejen enig.
Det er jo i virkeligheden også en bjørnetjeneste, som især den socialdemokratiske regering gør de her ikkevestlige indvandrere, nemlig at de sådan set bare kan komme her til vores land og blive parkeret på en permanent forsørgelse.
Altså, hvis man virkelig havde en oprigtig interesse i de her alt for mange udlændinge, som kommer til Danmark, så ville man jo netop prøve på en eller anden måde at få dem ud på arbejdsmarkedet.
Det værste, man sådan set kan gøre, er det, der i dag er regeringens politik, nemlig at parkere dem derhjemme, hvor de får lov at ligge og dovne den af på sofaen og zappe og se noget Al Jazeera, og så kan de ellers sove længe og gå i basaren og den slags ting.
Det er netop også derfor, at vi i Dansk Folkeparti siger – og det hører jeg langt hen ad vejen også Konservative sige – at udlændinge, der kommer her til Danmark, skal ud i en eller anden form for arbejde.
De skal ikke bare have lov til at være på en passiv forsørgelse, for så kunne de jo lige så godt være blevet hjemme, hvor de er kommet fra.
Det er også derfor, det undrer mig så meget, at man fra regeringens side under ingen omstændigheder vil være med til at sætte en stopper for den her tilstrømning af ikkevestlige indvandrere, der modtager førtidspension.
Ammar Ali (M), 2026-01-15:
Jeg synes, det er rigtig ærgerligt, hvis der er rigtig, rigtig mange mennesker, særlig de unge under 40 år, der bliver parkeret på en ydelse, som i virkeligheden er tiltænkt som en varig ydelse, fordi de måske i nogle tilfælde ikke er i stand til at udføre et stykke arbejde i en periode.
Det synes jeg vi skylder de mennesker også, som jeg sagde i min tale, altså at de kommer ud på arbejdsmarkedet, og det skal vi være bedre til at indtænke.
Så for mig handler det ikke om sådan en frakendelsesøvelse, men i virkeligheden mere om at få stillet midlerne til rådighed og få sat et system op, der kan tage hånd om de unge mennesker, så vi kan hjælpe dem ind på arbejdsmarkedet, og så de kan blive på arbejdsmarkedet.
Det er vi alle sammen tjent med, både den enkelte og samfundet.
Carl Andersen (LA), 2026-01-15:
Tak for det svar.
Et område, som man jo også kunne kigge ned i for at få nogle svar kunne være de unge mennesker under 40, hvor der er rigtig mange, der bl.a. på grund af psykiske diagnoser ender på en førtidspension og altså i en meget tidlig alder får at vide af systemet, at de aldrig kommer til at varetage et job og bliver en del af vores arbejdende fællesskab.
Er Moderaterne villige til at kigge på, også før der kommer et valg, de her unge mennesker på førtidspension for at se, om ikke der skulle være noget, vi kan gøre, for at færre af dem bliver tildelt en førtidspension, eller i hvert fald blive klogere på, hvorfor der er den her eksplosion i tildelingen?
Ammar Ali (M), 2026-01-15:
Tak for spørgsmålet.
Jeg ved det jo ikke.
Jeg kender ikke svaret på det.
Der kan være mange forskellige årsager til det, og vi kan sidde og gætte herfra, og jeg synes, at vi er gode til at gætte som politikere.
Men måske handler det også om nogle gange at få sat et arbejde i gang, som kan belyse det og kan forklare det.
Der kan være masser af gode årsager til det, men det ved vi ikke, og derfor synes jeg ikke, at det rigtige vil være at sidde og lave gættelege om den tendens, der er.
Jeg synes, det er vigtigere at kigge ned i nogle analyser, som så kan belyse det.
Carl Andersen (LA), 2026-01-15:
Ordføreren bider mærke i, at førtidspensionen jo handler om, om man kan arbejde eller ikke kan arbejde, og når vi kan se, at næsten dobbelt så mange ikkevestlige indvandrere er på førtidspension i forhold til folk med dansk oprindelse, hvordan kan det så være?
Hvorfor er det sådan, at folk fra ikkevestlige lande i så høj grad i forhold til folk med dansk oprindelse åbenbart ikke kan være i beskæftigelse, når de bliver over 50 år?
Ammar Ali (M), 2026-01-15:
Som det første synes jeg, det er vigtigt, at den her debat om førtidspension ikke skal reduceres til en debat om snyd.
Der skal være en ordning for dem, der ikke kan arbejde, og en sådan er førtidspensionsordningen, som den er i dag. Jeg synes, det er vigtigt at slå fast, at det for os er afgørende, at vi ikke laver dårlig lovgivning, og en del af den aftale, vi har lavet her, går jo ud på at forstå området bedre.
Der er også andre grupper, man kunne kigge nærmere på, f.eks. dem, der måske laver sort arbejde, samtidig med at de er på førtidspension.
Så der er mange andre elementer.
Men nu bliver vi klogere på det her, og det er en del af det arbejde.
Samira Nawa (RV), 2026-01-15:
Det var mere ud fra sådan et udgangspunkt om, at Liberal Alliance og jeg jo deler en frustration over det store bureaukrati, der er, og de mange forskellige, måske unødvendige, krav, der er til forskellige offentligt ansatte.
Så når det handler om førtidspension, hvor man jo godt må arbejde noget ved siden af for netop at teste, om det nu er en mulighed at vende tilbage til arbejdsmarkedet, og man så som sagsbehandler skal sidde og gennemtrawle Facebook og andre steder for at se, om den her konkrete førtidspensionist har været på en cykeltur eller løftet børnene, eller hvad ved jeg, hvordan ser Liberal Alliance så på det med et sæt briller, hvor man jo ikke bryder sig om unødigt bureaukrati?
Carl Andersen (LA), 2026-01-15:
Tak for spørgsmålet.
Altså, når du i dag skal visiteres til en førtidspension, skal man jo lave en eller anden vurdering af: Hvad er din arbejdsevne, og er der nogen som helst idé omkring, at du med en vis rimelighed vil kunne komme i beskæftigelse inden for en årrække?
Der skal man jo lave en eller anden overordnet vurdering af personens aktivitetsniveau, og det tror jeg bliver lavet på sådan en bred palet af ting, som jeg ikke har en dyb indsigt i her.
Det er jo ikke, fordi det nødvendigvis kræver en stor arbejdsevne at lave kommentarer på Facebook.
Men hvis det viser sig, at en person, siden personen fik tildelt førtidspension, er begyndt at være meget aktiv med alle mulige jobs, er det noget, der peger i retning af, at man har generhvervet en erhvervsevne eller en arbejdsevne.
Det kan også være kriminalitet, f.eks. Det er også noget af det, der bliver lettere tilgængeligt.
Hvis du begår organiseret kriminalitet, altså hvis du f.eks. kan lave momskarruseller, så vil det være nogle oplysninger, der skal tages med.
Dina Raabjerg (KF), 2026-01-15:
Tak, og tak, synes jeg også, for nogle rigtig gode ting, som ordføreren siger, også omkring det her med at mistænkeliggøre sagsbehandlerne.
Jeg tror ikke, man sådan bare kan køre rundt med vores medarbejdere ude i kommunerne på den måde.
Men jeg hører også på jobcentrene, at sagsbehandlerne fortæller om borgere, som de har svært ved at få til at kigge hen imod beskæftigelse, fordi nogle af dem kan få op til 13.000 kr. mere om måneden ved at få en førtidspension og måske i virkeligheden ikke kan få mere ved at arbejde.
Jeg hører også socialpædagoger være frustrerede over, at de er sammen med borgere, som af lægerne får at vide, at de aldrig kommer til at kunne arbejde igen – læger, som måske ser dem to gange 15 minutter – mens de ser dem hele tiden og faktisk mener, at de kan noget.
Mit spørgsmål er derfor: Kan man ikke godt være bekymret for systemet uden at mistænkeliggøre den enkelte sagsbehandler?
Karsten Hønge (SF), 2026-01-15:
Vi har gennem årene lavet forskellige tilpasninger af førtidspensionsområdet, som jeg jo trods alt synes, vi er sluppet af sted med – nogle gode forbedringer, men vi mangler i høj grad fleksjobområdet.
Victoria Velasquez (EL), 2026-01-15:
Jeg synes, at det var en rigtig vigtig tale, bl.a. på grund af det med, hvordan vi i højere grad kan sikre åbninger i arbejdsmarkedet for, at man også har mulighed for fleksjob og udviklingsfleksjob, som ordføreren konkret var inde på.
Det synes jeg var rigtig vigtigt, altså at det kom med ind i debatten her, for vi diskuterer førtidspensioner – er der for mange, er der for få og hvordan og hvorledes – men vi diskuterer alt for lidt, hvordan vi faktisk kan gøre det, sådan at det ikke er det, der i sidste ende bliver løsningen, men at der er nogle andre ting, man kan gøre forinden.
Derfor vil jeg gerne spørge ordføreren, om ikke vi skal foreslå det?
Vi hører en positiv tilkendegivelse fra mange.
Skal vi ikke komme med nogle konkrete forslag, der kan hjælpe mennesker ramt af arbejdsskader eller sygdom med stadig at have en tilknytning til arbejdsmarkedet?
Nick Zimmermann (DF), 2026-01-15:
Tak for talen.
Rigtig meget af det, der blev sagt, er jeg i virkeligheden fuldstændig enig i, altså at man jo skal passe på, at man ikke bare presser folk og kaster dem rundt i systemet alene for at presse dem og kaste dem rundt i systeet.
Det er der jo rigtig mange der fortæller at de oplever.
Der er også noget andet, som nogle fortæller at de oplever, og det er f.eks. hr. Karsten Hønges partifælle i Frederiksberg Kommune, som både er tidligere rådmand og vist nok også nuværende rådmand, som jeg lige kan forstå det uden at være helt opdateret her efter det seneste kommunalvalg.
Partifællen har nemlig i adskillige interviews, bl.a. i B.T. og Berlingske, fortalt, hvordan ikkevestlige indvandrere kommer ind og har en til en præcis den samme historie med henblik på at få en førtidspension.
Hun fortæller også, at hun føler, at hun som sagsbehandler og socialrådgiver har svigtet, ved at hun har tilkendt nogle førtidspensioner forkert, og at det først er nu, hun tør åbne op omkring det, fordi hun har været bange for at blive anklaget for racisme.
Hvad tænker ordføreren egentlig om det?
Charlotte Munch Pasler (DD), 2026-01-15:
Det er faktisk enormt irriterende, at man herfra ikke kan se ordføreren, som står der.
Nu prøver jeg lige at stå på tæer, for det er også, fordi jeg ikke er så høj.
Ja, det er jo en sørgelig sandhed, og det er også netop det, som jeg synes det er vigtigt at der bliver ryddet op i.
Det, som egentlig ærgrer mig allermest ved den her aftale med de 5.000 førtidspensioner, man vender nu, er, at vi i Danmarksdemokraterne havde elsket at være med.
Vi var nok gået noget videre, men vi er bare aldrig blevet inviteret.
Men så kunne man jo netop have undersøgt de her ting og have fundet ud af, hvorfor det egentlig er sådan, det er.
For det er måske blevet lidt for nemt at få den førtidspension.
Dina Raabjerg (KF), 2026-01-15:
Tak for ordet.
Jeg vil egentlig gerne følge lidt op på den venlige irettesættelse, som formanden kom med, for nu hører vi jo hr. Frederik Vad beskylde folk for at tale usandt; jeg vil nærmest sige, at han beskylder folk for at lyve.
Nu kommer jeg altså ude fra Ikast-Brande og er den folketingspolitiker, der bor tættest på Kærshovedgård, og jeg vil sige: Nej, vi kalder det ikke Støjberggård; det er Socialdemokratiet, der gør det.
Så hvis det er sådan, at man beskylder andre for at tale usandt, så synes jeg, at man skal kigge en lille smule indad.
Og prøv nu at se der: Så får vi de der teatralske reaktioner.
Hold nu op, lad os nu være lidt seriøse her.
Det, jeg gerne vil spørge ordføreren om, vedrører, at vi nu hørte, at det var sværere at få fleksjob.
Jeg vil bare sige, at siden 2019 er der sket en markant stigning i andelen af fleksjob.
Ikkevestlige indvandrere er underrepræsenterede; de er markant underrepræsenterede i forhold til seniorpension og meget markant overrepræsenterede i forhold til førtidspension.
Hvad tror ordføreren er årsagen til det?
Nick Zimmermann (DF), 2026-01-15:
Så er der i SF, til trods for de historier, som ordførerens partikollega også har fortalt offentligt, slet ikke tilnærmelsesvis nogen som helst bekymring for, at der foregår noget snyd og bedrag på det her område?
Er der slet ingen bekymring for, at der kan og i flere tilfælde er sket det, at der er kommet nogen ind med en anden etnisk baggrund, eksempelvis en irakisk baggrund, og som har siddet over for en irakisk sagsbehandler, som altså også har en irakisk baggrund, og at de på grund af noget kulturelt, religiøst fællesskab uden om jobcenteret er endt med i hvert fald at være mere villige til at give en førtidspension?
Har ordføreren slet ikke en bekymring for det?
Samira Nawa (RV), 2026-01-15:
Mange tak.
Jeg er lidt nysgerrig, i forhold til når kommuner skal til at undersøge de her konkrete sager fra aftalen.
For i et af faktaarkene knyttet til aftaleteksten står, at kommunen skal se på de offentligt tilgængelige oplysninger om førtidspensionistens aktivitetsniveau.
Der vil jeg bare høre, hvordan Liberal Alliance som en aftalepart fortolker det.
Det er jo sådan, at der er nogle regler for, at man godt må arbejde noget ved siden af sin førtidspension.
Det synes jeg er positivt, for det kunne jo være, det viste sig, at man kunne vende tilbage til arbejdsmarkedet i et mindre eller større omfang.
Men hvad er det for et aktivitetsniveau, som er ud over det acceptable, og er det Facebook, eller hvor er det, man kigger henne?
Hvordan skal den del af aftalen forstås?
Carl Andersen (LA), 2026-01-15:
Jeg kan oplyse om, at fru Laura Lindahl nu er medlem af Det Konservative Folkeparti, men jeg antager, at det var dengang, hun var var medlem af Liberal Alliance, hun udtalte det, som ordføreren siger.
Jeg er faktisk begyndt at dykke lidt ned i det med fleksjob.
Uden at lægge hovedet på blokken, i forhold til hvad løsningen præcis skulle være, er det min umiddelbare vurdering, at der er nogle udfordringer med, at det er for begrænset, hvilke stillinger de her fleksjobbere kan tage, og at der er nogle stillingsbetegnelser, der skal være knyttet meget op på, at de skal kunne tages af fleksjobbere.
Så sådan nogle ting kunne man jo prøve at bløde op for, så det var lettere for folk, der er i fleksjob, at få beskæftigelse.
Victoria Velasquez (EL), 2026-01-15:
Men det er jo også det samme som at erkende, at det er spekulation.
For der er jo ikke ændret på retskravet, der er ikke sikret, at der er den transparens i forhold til dine rettigheder, altså hvornår du simpelt hen er tilkendt en førtidspension eller et fleksjob.
Men jeg hører, at der dér ikke er nogen forslag.
Men så vil jeg gerne høre noget.
Jeg er også meget optaget af, hvordan vi styrker fleksjobbene.
Vi har jo ikke set, at flere er kommet i fleksjob.
Tværtimod er ledigheden blandt fleksjobbere ret høj, for dem, der er på ledighedsydelse, er den virkelig høj.
Den er på 20 pct. eller sådan noget, altså i en tid, hvor der er så høj en beskæftigelse.
Hvilke forslag har Liberal Alliance til at styrke fleksjobbene?
Carl Andersen (LA), 2026-01-15:
Det er jo rigtigt, at et af de kritikpunkter, der var fra 2012 til 2018, bl.a. var det, at der var nogle mennesker, der åbenlyst ikke havde en arbejdsevne, og som man prøvede at få ind i alle mulige mærkelige forløb, og det er jo nu blevet afskaffet.
Det står også i aftalen, at der vil komme en marginal stigning i antallet af folk, der er på førtidspension, på grund af beskæftigelsesreformen.
Victoria Velasquez (EL), 2026-01-15:
Liberal Alliance var i 2012 med til at lave den udskældte reform om førtidspension og fleksjob, som flere organisationer og dem med en tung viden på området osv. advarede imod, altså at det netop ville give en uværdig sagsbehandling, at det ville trække tiden ud osv.
De helt alvorlige eksempler var terminale, og der blev indkaldt til aktivering, sengepraktik og andre dele, som der jo heldigvis er blevet rettet op på.
Men er der nogle andre overvejelser, som man fra Liberal Alliances side har gjort sig?
For der bliver i vedtagelsesteksten henvist til, at man afskaffer ressourceforløbene.
Den kritik af ressourceforløbene, der var dengang i 2012, var jo så én del af det, men den hovedsagelige og primære kritik drejede sig jo om tildelingen til at kunne få en førtidspension eller til at kunne få et fleksjob.
Her blev det netop kritiseret, at det, at man egentlig ikke sikrede, at der var nogle transparente rettigheder, var med til at gøre, at man risikerede at forhale det, og at man ville risikere at få de her meget lange uværdige forløb, hvor SIND og Psykiatrifonden jo også har dokumenteret, at flere i den målgruppe er blevet mere syge af at være i systemet, end de var, før de kom ind i systemet.
For det fremgår ikke af vedtagelsesteksten.
Dina Raabjerg (KF), 2026-01-15:
Tak, og tak for et rigtig fint svar.
Jeg tror egentlig også, at langt de fleste gerne vil være en del af arbejdsmarkedet, også fordi arbejdsfællesskabet jo er noget af det, der kan give et sammenhold og mening med livet.
Vi må så også bare konstatere, at vi har mange ikkevestlige indvandrere, som kommer ind med en anden kultur, og hvor det, at f.eks. kvinderne er udarbejdende, ikke er en del af den opdragelse, man har.
Der ser man jo en helt anden funktion.
Kunne det ikke også være en del af forklaringen på en overrepræsentation?
Nick Zimmermann (DF), 2026-01-15:
Ja, netop det med byrådene er jo noget af det, vi skal være enormt opmærksomme på.
Der har vi jo netop set en stribe socialdemokratiske borgmestre, især på den københavnske Vestegn, der tilbage i 1970'erne, 1980'erne og 1990'erne var meget bekymrede over det her og den stigende indvandring, mens de nuværende socialdemokratiske vestegnsborgmestre synes, at udlændingedebatten er for hård, og at tonen er dårlig og den slags ting.
Carl Andersen (LA), 2026-01-15:
Jo, og det er jo i hvert fald derfor, vi i et samarbejde også med Dansk Folkeparti har lavet et ret stort pres for at sikre, at vi kom til de her forhandlinger, så vi trods alt har fået iværksat nogle tiltag
De tiltag kunne vi jo sagtens have iværksat i starten af den her regeringsperiode.
Så ville vi jo nu være kommet noget længere, for der er for hver eneste dag der går flere mennesker, der måske uberettiget ender på en livslang offentlig ydelse, og det er hverken til gavn for dem eller for danskerne.
Så det kan vi da kun være enige om.
Jeg vil jo så også sige, at vi nu har lavet en en ny beskæftigelsesreform, hvor vi decentraliserer rigtig meget og det kommer ud til kommunerne, og jeg tror, at der rundtomkring er stor forskel på praksis.
Derfor er det også oplagt, at vi rækker ud til vores kollegaer ude i byrådene, og at vi får sagt, at det faktisk er et fokusområde med hensyn til, hvordan sagsbehandlingen foregår derude lokalt.
For nu har man faktisk en mulighed for at kunne gøre tingene meget mere individuelt og decentralt, og det har jeg i hvert fald en intention om at gøre sammen med de mange byrødder, som Liberal Alliance jo har fået valgt rundtomkring i landets 98 kommuner.
Nick Zimmermann (DF), 2026-01-15:
Tusind tak for det.
Én ting er selvfølgelig at genvurdere det her 5.000 sager, og det er et rigtig godt skridt på vejen, men noget andet er jo også at stoppe den tilstrømning, der har været.
Det flyver jo igennem luften med angreb om at lyve og snyde og sige ting, der overhovedet ikke passer.
Men hvis vi nu skal holde os til emnet her, så er det jo fuldstændig rigtigt, at der ikke har været igangsat nogen som helst initiativer for at stoppe tilstrømningen af de mange nye ikkevestlige indvandrere, som ryger over på en førtidspension, og det gælder jo altså ikke kun ikkevestlige indvandrere, men i allerhøjeste grad også efterkommere.
Burde vi her ikke stå skulder ved skulder, og burde det ikke være en af regeringens allervigtigste politiske områder at få stoppet den tilstrømning, der gør, at der kommer så mange både ikkevestlige indvandrere, men så sandelig også efterkommere på en førtidspension?
Karsten Hønge (SF), 2026-01-15:
Jo, altså, det er jo svært at vide, hvad det er, der gør, at man er kommet frem til at have den her overrepræsentation
Der kan godt være nogle teorier i retning af det.
Jeg ender alligevel med at sige, at efter mange samtaler med mange sagsbehandlere – hovedparten af dem har været socialrådgivere – både i forhold til den der turné, som jeg nævnte tidligere at jeg har været på igennem nogle år, men også i mit daglige samarbejde med socialrådgivere, at de har en høj faglig standard og faktisk er i stand til at stå imod det pres, der måtte være for nogle.
Carl Andersen (LA), 2026-01-15:
Det vil jeg også bare kvittere for den anden vej rundt.